Pohodlne sa posaďte tak, aby ste mali chodidlá položené na zemi a kolená pokrčené v pravom uhle.
Neopierajte sa. Vystrite chrbát a uvoľnite ramená. Dlane voľne položte na stehná. A môžeme začať.
Posaďte sa do úvodnej pozície. Zhlboka sa nadýchnite, s výdychom otočte hlavu do strany a bradou pomaly opisujte polkruh.
Bradu smerujte najskôr dolu k hrudníku, následne plynule k druhému ramenu a zakončite opäť v úvodnej pozícii.
Nadýchnite sa a s výdychom opakujte na druhú stranu. Ak zacítite náznak bolesti alebo silného ťahania, prestaňte.